জানা যায়, মুরাদনগর উপজেলার নবীপুর পশ্চিম ইউনিয়নের কুলুবাড়ী গ্রামের শাহজাহান মিয়ার মেয়ে রাবেয়া বেগমকে (১৯) মাত্র তিন মাস পূর্বে বিয়ে হয় দেবিদ্বার উপজেলার রসুলপুর (দক্ষিণ পাড়া) গ্রামের আব্দুল জলিলের ছেলে খোকন মিয়ার (৩০) সাথে। বিয়ের পথে থেকে রাবেয়া বেগমকে ২লাখ টাকা যৌতুকের জন্য চাপ দিয়ে আসছে তার স্বামী খোকন মিয়াসহ শ্বশুর বাড়ীর লোকজন। টাকা দিতে অপরাগতা জানালে গত বৃহস্পতিবার সকালে রাবেয়া বেগমকে মারধর করে, তখন রাবেয়া বেগম এ ঘটনা তার চাচা ইউনুছ মিয়াকে এ কথা জানায়। ঐদিন দুপুরে  রাবেয়া বেগমের চাচা ইউনুছ মিয়া কিছু টাকা নিয়ে রসুলপুর গ্রামে গিয়ে দেখতে পান যে, বাড়ীর পূর্বদিকের ঘরে রাবেয়া বেগমকে শুইয়ে রাখা হয়েছে, তখন তিনি বাড়ীর লোকদের মুখে জানতে পারেন তার মুখে এসিড ঢেলে দিয়েছে স্বামী খোকন মিয়া (৩০), শ্বশুর আব্দুল জলিল (৫৫) ও দেবর মানিক মিয়া(২৫)। তখন চিকিৎসার জন্য তাকে প্রথমে দেবিদ্বার ও পরে কুমেক হাসপাতালে ভর্তি করা হয়।